Graven består af et underjordisk gravkammer med tre begravelser og rige gravgaver. Selve graven var dækket af en [[Gravhøj|høj]], der også indeholdt et  [[langskib]]. Mens begravelsen kan dateres til cirka 850 e.Kr. blev langskibet  sandsynligvis bygget mellem 825 og 850. Skibet er desværre meget dårligt bevaret. På grund af jernnaglernes spredning er det foreslået, at skibet har været 17-20 meter langt og 2,7-3,5 meter bredt. Skibet minder om det norske [[Tuneskib]] på 18-19 meter, selvom det næppe har haft dets bredde på omkring 4 meter. Det er ikke så kendt som andre danske [[vikingeskib]]e. Det er usædvanligt, at gravkammeret er placeret under, men ikke i skibet.
Historie